કેરળમાં ૧૭૮ની મંજૂરી સામે ૧૭૪ પોલીસ છે જયારે દિલ્હીમાં ૩૯૦ પોલીસની મંજૂરી સામે ૩૮૩ પોલીસની ભરતી કરાઇ છે. પંજાબ,પોડિંચેરી,મધ્યપ્રદેશ,આસામ,બિહાર,તામિલનાડુ અને ઉત્તરાખંડ જેવા રાજ્યોમાં ય પ્રતિલાખ વસ્તીએ પ્રમાણમાં પોલીસની સંખ્યા સારી એવી છે. પોલીસના સંખ્યાબળમાં દેશમાં ગુજરાત ૨૧માં ક્રમે રહ્યુ છે. ગુજરાતમાં ૧૬૮ પોલીસની મંજૂરી સરકારે આપી છે તેમ છતાંય આજે લાખની વસ્તી દીઠ માત્ર ૧૨૦ પોલીસમેનો ફરજ બજાવી રહ્યા છે. આજેય પોલીસના સંખ્યાબળમાં મંજૂરીની સરખામણીમાં ૪૮.૭ પોલીસની ઘટ પ્રવર્તી રહી છે. પોલીસ કર્મચારીની નિવૃતિ બાદ નવી ભરતી કરવામાં વિલંબ થતા પોલીસમાં ઘટ વર્તાઇ છે.પોલીસના મૃત્યુ,પોલીસના રાજીનામા પણ ઘટમાં જવાબદાર પરિબળ ગણાય છે. પોલીસની સંખ્યા હોવાને લીધે રાજ્યના કાયદા વ્યવસ્થાની સ્થિતી પર ખાસ્સી એવી અસર પડે છે.